stanford-oval/wikipedia huggingface dataset:
Leonid Bedarev

| Leonid Bedarev> Henkilötiedot |
| --- | --- |
Koko nimi:  Leonid Vladimirovitš Bedarev
Syntynyt: 14. heinäkuuta 1979 (ikä 45) Uralsk
Jääpallon pelaaja
Pituus:  180 cm
Paino:  88 kg
Pelipaikka:  hyökkääjä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 1995–1999 | Kazakhgaz |  |  |
| 1999–2001 | Lokomotiv Orenburg |  |  |
| 2001–2002 | Karachaganak |  |  |
| 2002–2016 | Start Nižni Novgorod |  |  |
| 2016–2017 | Kalix BF |  |  |
| 2017–2018 | HK Zorki Krasnogorsk |  |  |
| 2018–2019 | Dynamo-Kazan |  |  |
Maajoukkue
| 1998–2017 | Kazakstan |  | () |
 Seurajoukkueuran tilastot kattavat vain kansalliset sarjat, päivitetty 26. tammikuuta 2014.  Maajoukkueuran tilastot päivitetty 26. tammikuuta 2014.
Leonid Vladimirovitš Bedarev (ven. Леонид Владимирович Бедарев, s. 14. heinäkuuta 1979) on kazakstanilainen jääpalloilija, pelipaikaltaan hyökkääjä.
Bedarein kasvattajaseura on nykyinen Akžaiyk, Uralsk, missä hän pelasi neljän kauden ajan vuosina 1995–1999 ennen siirtymistään Lokomotiv Orenburgin riveihin kausiksi 1999–2001. Sen jälkeen hän palasi kaudeksi 2001–2002 Uralskiin Karachaganaan. Sen jälkeen kaudesta 2002 lähtien hän on pelannut Start Nizhi-Novgorodissa Venäjän jääpallon pääsarjassa.
Koska entisen Neuvostoliiton seuraajavaltioilla on yhteinen menneisyys, toisen seuraajavaltion passin saaminen oli Bedareville mahdollista. Niinpä Bedarev edusti aikuisiällä Kazakstania kaudesta 1998 lähtien. Hän on ollut voittamassa pronssia neljä kertaa. Kaikkiaan Bedarev on pelannut yhdeksän MM-kisat.
Saavutukset

Seurajoukkueissa
Seuransa Start Nižni Novgorodin paras pelaaja kausilla 2009–2010, 2010–2011 ja 2011–2012.
Maajoukkueessa
4 MM-pronssia: 2012, 2013, 2014 ja 2015
Latvia talviolympialaisissa 2006

Latvia osallistui Torinon talviolympialaisiin 2006 57 urheilijan voimin. Maa saavutti kisoista yhden pronssimitalin. Maan lippua avajaisissa kantoi Artūrs Irbe ja päättäjäisissä Ilmārs Bricis.
Mitalistit > Pronssia

Mārtiņš Rubenis – ohjaskelkkailu, miesten yksikkö
Lapinlampi (Joutsa, Etu-Ikola)

| Lapinlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°58′10″N, 26°07′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  oja Lehijärveen 
Järvinumero:  14.236.1.033
Mittaustietoja
Pinnankorkeus:  153,2 m  
Pituus:  320 m  
Leveys:  170 m  
Rantaviiva:  0,881 km  
Pinta-ala:  3,533 ha  
Saaria:  ei saaria 
 fiLapinlampi 
Lapinlampi on Keski-Suomessa Joutsassa Etu-Ikolan kylän lähellä sijaitseva lampi.
Maantietoa

Lammen pinta-ala on 3,5 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Lammen vedenpinnan korkeus on 153,2 metriä mpy.
Langelandin kunta

| Langelandin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Rudkøbing
Hallinto:  
 – Pormestari:  Bjarne Nielsen
Pinta-ala:  
 – Kokonaispinta-ala:  2890,3 km²
Väkiluku:  12 425
 – Väestötiheys:  42,8 as./km²
 
 www.langelandkommune.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Langelandin kunnan vaakuna
Kartta kunnan alueella sijaitsevista seurakunnista.
Langeland on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 12 425 asukasta, ja sen pinta-ala oli 290,3 neliökilometriä. Kunnan keskustaajama on nimeltään Rudkøbing.
Langelandin kuntaan kuuluu Langelandin saaren lisäksi neljä muuta asuttua saarta – Strynø, Siø, Langø ja Lindø – sekä seuraavat asumattomat saaret: Lille Græsholm, Bredholm, Grensholm, Strynø Kalv, Vogterholm, Bondeholm, Store Holm, Bukø, Kværnen, Eskilsø, Kuholm ja Asholm.
Langelandin kunta muodostettiin v. 2007 Tanskan kuntauudistuksessa yhdistämällä kolme tuolloin lakkautetun Fynin amtin kuntaa: Tranekærin, Rudkøbingin ja Etelä-Langelandin kunnat.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Hou Sogn
02: Stoense Sogn
03: Snøde Sogn
04: Bøstrup Sogn
05: Tranekær Sogn
06: Tullebølle Sogn
07: Simmerbølle Sogn
08: Rudkøbing Sogn
09: Strynø Sogn
10: Skrøbelev Sogn
11: Longelse Sogn
12: Fuglsbølle Sogn
13: Lindelse Sogn
14: Humble Sogn
15: Fodslette Sogn
16: Tryggelev Sogn
17: Magleby Sogn
18: Bagenkop Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Langelandin kunnan kotisivut (tanskaksi)
Let Me Get Em

| ”Let Me Get Em” Soulja Boy |
| --- | --- | --- |

Kappaleen tiedot
 Albumilta: Souljaboytellem.com
 Julkaistu: 2007
 Tyylilaji: pop rap, dancepop, snap
 Kesto: 03.21
 Levy-yhtiö: Stacks on Deck Entertainment, Collipark, HHH, Interscope
Let Me Get Em  (tai Let Me Get Em (Shootout)) on rap -artisti Soulja Boyn neljäs single hänen ensimmäiseltä studioalbumiltaan souljaboytellem.comilta. Single julkaistiin 2. helmikuuta 2008. Kappaleen alussa tulee Parental Advisory varoitus puhe, jossa  sanotaan, että: "Shootout on vain pelkkä tanssi, se ei siis ole oikeata ammuskelua"., sillä kappaleessa kuuluu aseella ammuskelua. Varoitus puheen takia kyseinen albumi souljaboytellem.com ei sisällä Parental Advisory merkkiä.selvennä
Liivo Leetma

| Henkilötiedot |
| --- | --- | --- | --- |
Syntymäaika: 20. tammikuuta 1977 (ikä 47)
Syntymäpaikka: Kose, Viron SNT, Neuvostoliitto
Pelipaikka: puolustava keskikenttäpelaaja
Pituus: 173 cm
Seura
Seura: Paide Linnameeskond
Pelinumero: 22
Seurat
| Vuodet | Seura | O | (M) |
| 1992–1993 | Järvamaa JK | 6 | (1) |
| 1993–1994 | Norma Tallinn | 1 | (1) |
| 1994–1998 | Flora Tallinn | 9 | (1) |
| 1994–1995 | → FC Lelle |  |  |
| 1995–1996 | → Tervis Pärnu | 18 | (0) |
| 1996–1997 | → Lelle SK | 8 | (1) |
| 1996–1997 | → FC Lelle | 13 | (1) |
| 1997 | → Lelle SK | 1 | (0) |
| 1997–1998 | → Tulevik Viljandi | 13 | (0) |
| 1998 | FC Kuressaare | 0 | (0) |
| 1999–2000 | Levadia Maardu | 34 | (7) |
| 2000 | → FC Maardu | 1 | (2) |
| 2000 | TP-Lahti | 4 | (0) |
| 2001–2004 | TVMK | 93 | (10) |
| 2005–2006 | KooTeePee | 27 | (1) |
| 2007 | TVMK | 11 | (1) |
| 2007 | Tallinna Kalev | 13 | (0) |
| 2008–2009 | Nõmme Kalju | 40 | (1) |
| 2008–2009 | → Nõmme Kalju II | 2 | (0) |
| 2009 | Paide Linnameeskond | 11 | (0) |
| 2010–2011 | GrIFK | 39 | (1) |
| 2012 | Concordia Tallinn | 3 | (0) |
| 2013–2015 | Paide Linnameeskond II | 26 | (3) |
| 2014– | Paide Linnameeskond | 50 | (0) |
| Yhteensä | Yhteensä | 423 | (31) |
Maajoukkue
| 1992 | Viro U16 | 1 | (0) |
| 1993–1994 | Viro U18 | 5 | (0) |
| 1995–1996 | Viro U21 | 5 | (0) |
| 1998–2007 | Viro | 36 | (0) |
 Seurajoukkueuran tilastot kattavat vain kansalliset sarjat, päivitetty 27. maaliskuuta 2016.  Maajoukkueuran tilastot päivitetty 31. heinäkuuta 2018.
Liivo Leetma (s. 20. tammikuuta 1977 Kose, Viron SNT, Neuvostoliitto) on virolainen jalkapalloilija. Hän on pelipaikaltaan puolustava keskikenttäpelaaja.
Leetma pelasi Veikkausliigassa FC KooTeePeen joukkueessa kaudet 2005–2006, jona aikana hän kärsi vakavista loukkaantumisista. Tätä ennen hän on pelannut Paide Linnameeskondissa, FC Lellessä, Lelle SK:ssa, JK Tervis Pärnussa, FC Florassa, Viljandi Tulevikissa, Levadia Maardussa ja FC TVMK:ssa. Leetma on Viron mestari vuosilta 1999 ja 2000 ja cup-mestari 1999.
Leetma on pelannut 36 ottelua Viron maajoukkueessa.
Let Me Entertain You

| ”Let Me Entertain You” Robbie Williams |
| --- | --- | --- |

Singlen tiedot
 Albumilta: Life thru a Lens
 Julkaistu: 16. maaliskuuta 1998
 Formaatti: CD, C-kasetti
 Tuottaja(t): Guy Chambers, Steve Power
 Tyylilaji: Brittipop, hard rock
 Kesto: 04.21
 Levy-yhtiö: Chrysalis
Robbie Williamsin muut singlet
| ”Angels” 1997 | ”Let Me Entertain You” 1998 | ”Millennium” 1998 |
Let Me Entertain You on Robbie Williamsin single, joka julkaistiin viidentenä ja viimeisenä singlenä hänen debyyttialbumiltaan, Life thru a Lensiltä. Kappaleen sanoittivat Williams ja Guy Chambers. Sillä ei ole minkäänlaisia yhteyksiä Queenin tai Shakespears Sisterin samannimisiin kappaleisiin. Maaliskuussa 1998 kappaleesta tuli Top 3-hitti Isossa-Britanniassa, yllettyään kolmannelle sijalle. Kappaleesta tuli Williamsin konsertinaloittaja hänen uransa monille esiintymisille.
Kappaleesta tuli hitti Isossa-Britanniassa pysytellen singlelistan kymmenen parhaan joukossa kuukauden ajan, sekä saavuttaen hopeaa yli 200 000 kappaleen myynnillä.
Käännös suomeksi
Käyn kohti sinua, oi Herrani

| Käyn kohti sinua, oi Herrani |
| --- | --- |
säveltäjä:  Lowell Mason
sanoittaja:  Sarah Adams
suomentaja:  Adamsin virren (1841, suom. 1894, Aune Krohn 1912) pohjalta Niilo Rauhala
virsikirjan numero:  396
virsikirjaan:  1986
Nearer, my God, to Thee
Nearer, my God to Thee
Käyn kohti sinua, oi Herrani (vanhana käännöksenä Sua kohti, Herrani) on maailmanlaajuisesti tunnettu hengellinen laulu. Sen alkusanat englanninkielisessä alkutekstissä ovat Nearer, my God, to Thee ja sen on kirjoittanut englantilainen runoilija Sarah Adams. Laulu julkaistiin ensimmäistä kertaa vuonna 1841 laulukirjassa Hymns and Anthems, jonka julkaisi unitaariseurakunnan pastori William Johnson Fox.
Laulun sanoitus perustuu Ilmestyskirjan tekstiin ja siinä oli viisi säkeistöä. Tekstiin on liitetty useita eri sävelmiä. Tunnetuin sävelmä on amerikkalaisen säveltäjän Lowell Masonin tekemä, joka tunnetaan nimellä Bethany (Mason), vuodelta 1856. Suomessa virren sävelmänä on Lowell Masonin sävelmä. Muista sävelmistä tunnetuin on englantilaisen John. B. Dykesin sävelmä Horbury vuodelta 1861.
Virsi on ilmeisesti sävelletty 4/4-tahtilajiin, mutta esiintyy jo ranskalaisessa Cantiques chétiens -virsikirjassa (Pariisi 1909) 6/8-tahtilajissa. Sävelmää tavataan myös tahtilajeissa 2/2, 3/4 ja 6/4.
Virsi tunnetaan myös nimellä Titanic-hymni, sillä se yhdistetään yleisesti vuonna 1912 tapahtuneeseen RMS Titanicin haaksirikkoon. Sen kerrottiin olleen viimeinen kappale, jonka laivan orkesteri soitti ennen aluksen uppoamista.
Suomennokset

Virsi suomennettiin ensimmäisen kerran vuonna 1894 metodistikirkon laulukirjaan Rauhanvirsiä. Tunnetummaksi tuli myöhemmin Aune Krohnin suomennos vuodelta 1912.
Suomen evankelis-luterilaisen kirkon virsikirjaan virsi tuli vuonna 1986 Niilo Rauhalan uudelleen suomentamana. Se on virsi 396. Nykyisessä muodossaan sanat kuitenkin poikkeavat alkuperäisistä siinä määrin, että sitä on pidettävä pikemminkin mukaelmana kuin suoranaisena käännöksenä. Virsi esiintyy monissa suomalaisissa hengellisten laulujen kokoelmissa, esimerkiksi seuraavissa: Hengellinen laulukirja (numero 483, "Käyn kohti sinua"), Seurakunta laulaa (numero 301," Käyn kohti sinua"), Siionin kannel (numero 459 "Sua kohti, Herrani") sekä Hengellisiä lauluja ja virsiä (numero 243, "Sua kohti, Herrani, sua kohti ain").
Virsi on myös Ruotsin kirkon virsikirjassa numerolla 271 ("Käyn kohti sinua"). Virren viisisäkeistöisen tekstin on uudelleen suomentanut ruotsinkielisen tekstin mukaan Niilo Rauhala vuonna 1999.
"Käyn kohti sinua, oi Herrani" on yksi Suomen evankelis-luterilaisen kirkon hautaan siunaamisessa käytettävistä virsistä. Virsikirjassa se on sijoitettuna osastoon "Jumalan varjelus ja johdatus".
Aiheesta muualla

Virsi 396: Käyn kohti sinua, oi Herrani, Virsikirja.fi
Let Me Love You

| Let Me Love You |
| --- | --- |

Kappaleen tiedot
Esittäjä(t):  Tamara, Vrčak, Adrijan
Tyylilaji:  pop
Säveltäjä(t):  Rade Vrčakovski
Sanoittaja(t):  Rade Vrčakovski
Tuottaja(t):  Rade Vrčakovski, Valentino Skenderovski, Robert Bilbilov
Euroviisutiedot
Vuosi:  2008
Maa:  Pohjois-Makedonia
Kieli:  englanti
Sijoitus semifinaalissa:  10.
Pisteet semifinaalissa:  64
Sanat:  sanoitus
Video:  videolinkki
Let Me Love You (mak. Во име на љубовта, Vo ime na ljubovta) on Tamaran, Vrčakin ja Adrijanin kappale, joka edusti Pohjois-Makedoniaa (tai tuolloista Makedonian tasavaltaa) vuoden 2008 Eurovision laulukilpailussa. Kappale jäi semifinaalin kymmenenneksi 64 pisteellä, ollen näin ensimmäinen putoaja Ruotsin päästyä finaaliin tuomariäänin. Kappaleen alkuperäinen makedoniankielinen nimi oli Vo ime na ljubovta, mutta myöhemmin kappale päätettiin esittää englanniksi, ja nimi vaihtui nykyiseen versioon.
Białystok

| Białystok |
| --- | --- |

 lippu:  vaakuna
 Białystok
 Koordinaatit: 53°7′N, 23°10′E 
Valtio:  Puola
Voivodikunta:  Podlasia
Pinta-ala:  
 – Kokonaispinta-ala:  102 km²
Väkiluku (2019)  (arvio):  297 554
 – Väestötiheys:  2 917,2 as./km²
Aikavyöhyke:  UTC+1
 – Kesäaika:  UTC+2
Postinumero:  15-XXX
Suuntanumero(t):  +48 85
 
 www.bialystok.pl 
Infobox OKVirheellinen NIMI-arvo: 
Białystok ([bʲjaˈwɨstɔk]; ukr. Білосток, Bilostok, valkoven. Беласток, Belastok) on Koillis-Puolassa sijaitseva kaupunki ja Podlasien voivodikunnan pääkaupunki. Kaupunki sijaitsee lähellä Valko-Venäjän rajaa, ja siellä on tekstiili- ja kemianteollisuutta. Vuoden 2019 arvion mukaan kaupungissa asui 297 554 asukasta.
Białystok sai kaupunkioikeudet vuonna 1692.
Kuuluisia Białystokissa syntyneitä

Aleksandra Ekster
Tomasz Frankowski
Hermann Friedmann
Boris Kaufman
Maksim Litvinov
Albert Sabin
Grzegorz Sandomierski
Izabella Scorupco
Radosław Sobolewski
L. L. Zamenhof
Liikenne

Keskeisiä liikenteen solmupisteitä ovat vierekkäin sijaitsevat Białystokin rautatieasema
 ja Białystokin linja-autoasema.
Urheilu

Białystokissa pelaa jalkapalloseura Jagiellonia Białystok.
Aiheesta muualla

Kaupungin kotisivut
VisitBiałystok.com (englanniksi) (puolaksi)
Kuvia tai muita tiedostoja aiheesta Białystok Wikimedia Commonsissa
Let Me Be the One

|  Let Me Be the One> Kappaleen tiedot |
| --- | --- |
Esittäjä(t):  The Shadows
Säveltäjä(t):  Paul Curtis
Sanoittaja(t):  Paul Curtis
Euroviisutiedot
Vuosi:  1975
Maa:  Iso-Britannia
Kieli:  englanti
Sijoitus:  2.
Pisteet:  138
Sanat:  sanoitus
Muuta:  Kapellimestarina Alyn Ainsworth
Let Me Be the One on The Shadowsin esittämä kappale, joka edusti Isoa-Britanniaa vuoden 1975 Eurovision laulukilpailussa Ruotsin Tukholmassa. Kappale sijoittui Euroviisuissa toiseksi 138 pisteellä.
Suomessa kappale levytettiin nimellä ”Saanhan olla hän”.
Leopold Sonnemann

Leopold Sonnemann
Leopold Sonnemann (1831–1909) oli saksalainen poliitikko ja sanomalehtimies. Hän oli juutalaista syntyperää. Hän oli pankkiiriliikkeen omistaja ja perusti 1856 lehden Frankfurter Zeitung, joka oli ensin nimellä Frankfurter Handelszeitung. Hän oli 1871–1876 ja 1878–1884 jäsenenä Saksan valtiopäivillä, missä hän esiintyi Otto von Bismarckin vastustajana ja oli perustamassa Saksalaista kansanpuoluetta.
Aiheesta muualla

Kuvia tai muita tiedostoja aiheesta Leopold Sonnemann Wikimedia Commonsissa
Biogenesis (albumi)

| Biogenesis Omnihility |
| --- | --- | --- |

Studioalbumin tiedot
 Äänitetty : 2011–2012
 Julkaistu: 25. syyskuuta 2012
 Formaatti: CD
 Tyylilaji: tekninen death metal brutaali death metal
 Kesto: 45.19
 Levy-yhtiö: Butchered Records Sevared Records
Omnihilityn muut julkaisut
|   | Biogenesis 2012 | Deathscapes of the Subconscious 2014 |
Biogenesis on yhdysvaltalaisen death metal -yhtyeen Omnihilityn esikoisalbumi. Se julkaistiin vuonna 2012 levymerkkien Sevared Records ja Butchered Records alaisuudessa.
Kappaleet

Biogenesis – 2.53
Unsummoned – 3.10
Torturous Insemination – 4.24
Self Inflicted Rapture – 5.43
Abcess of Oblivion – 4.47
Religion the Plague – 3.32
Epoch Unending – 5.06
Fractal Disinegration – 4.17
Fate Beyond – 6.14
Remnant 2012 – 5.13
Kokoonpano

John Kurzejeski – laulu
Dan Rabago – kitara
Jeremy Leishman – bassokitara
Armen Koroghlian – rummut
Kokoonpano > Muut tekijät

Dan Rabago – äänittäjä, miksaaja
Chris Merrell – äänittäjä (rummut)
Jared Johnston – masteroija
Scotlin Duncan – kansikuva, layout
Del Hardin – valokuvat
Arvostelut

Technicaldeathmetal.com: 9/10
Aiheesta muualla

Biogenesis (albumi) Discogsissa. (englanniksi)
Albumi Biogenesis (albumi) Encyclopaedia Metallum -sivustolla (englanniksi)
Leopold König

| Leopold König |
| --- | --- |

Henkilötiedot
Syntynyt: 15. marraskuuta 1987 (ikä 36)
Kansalaisuus:   Tšekki
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja, mäkimies
Ura
Amatöörijoukkue(et)
2006–2010:  PSK Whirlpool
Ammattilaisjoukkue(et)
2011–2014 2015–2016 2017–2019:  Team NetApp-Endura Team Sky Bora-Hansgrohe
Suurimmat voitot
 aika-ajon Tšekin-mestaruus 2016 Espanjan ympäriajo, etappi 
 Tiedot päivitetty: 13. syyskuuta 2016 
Leopold König (s. 15. marraskuuta 1987 Moravská Třebová) on tšekkiläinen maantiepyöräilijä, ajajatyypiltään yleisajaja ja mäkimies. Hän ajoi amatöörinä PSK Whirlpool -joukkueessa 2006–2010. Ammattilaisena hän kilpailli Team NetApp-Endura -tallissa 2011–2014, Team Sky -tallissa 2015–2016 ja Bora-Hansgrohe-tallissa viimeisinä ammattilaisvuosinaan 2017–2019.
König voitti Espanjan ympäriajossa 2013 Alto Peñas Blancasiin päättyneen, vuoristossa ajetun kahdeksannen etapin. Kokonaiskilpailussa hän oli yhdeksäs. Ranskan ympäriajossa 2014 hän sijoittui seitsemänneksi ja Italian ympäriajossa 2015 kuudenneksi.
Saavutuksia

Lähteet: Cycling Archives, Pro Cycling Stats, Cyclingbase
Lapinlinnunsilmä

| Lapinlinnunsilmä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Rikkokasvit Saxifragaceae
Suku::  Linnunsilmät Chrysosplenium
Laji::  tetrandrum
Kaksiosainen nimi
 Chrysosplenium tetrandrum  (N.Lund ex Malmgren) Th.Fr. 
Katso myös
   Lapinlinnunsilmä Wikispeciesissä  
Infobox OKNimi-testi OKIUCN-testi OK: 
Lapinlinnunsilmä (Chrysosplenium tetrandrum, syn. C. alternifolium ssp. tetrandrum) on monivuotinen, pienikokoinen arktisten alueiden kasvi.
Ulkonäkö ja koko

Lapinlinnunsilmä kasvaa 5–8 senttimetriä korkeaksi. Lehdet ovat ruodillisia, muodoltaan munuaismaisia ja ehyt- tai nyhälaitaisia. Aluslehdet ovat noin yhden senttimetrin levyisiä ja kaljuja. Kukkien tukilehdet ovat kapeatyvisiä. Kukinto on päätteinen huiskilo, jonka ylälehdet ovat tavallisesti kellanvihreitä. Kukat ovat pienikokoisia ja väriltään kellanvihreitä. Kukasta puuttuu teriö. Kukan verhiö on nelilehtinen, lukuun ottamatta keskimmäistä kukkaa, jossa verhiö on viisilehtinen. Lapinlinnunsilmä kukkii Suomessa touko-heinäkuussa. Kasvin siemenet ovat väriltään punaisia.
Lapinlinnunsilmä muistuttaa paljon lähilajiaan kevätlinnunsilmää (C. alternifolium), mutta lajit eivät kasva samoilla alueilla. Aikaisemmin lapinlinnunsilmää pidettiin kevätlinnunsilmän alalajina.
Levinneisyys

Lapinlinnunsilmää tavataan suurimmassa osassa maapallon pohjoisilla arktisilla alueilla. Yhtenäinen esiintymisvyöhyke ulottuu Pohjois-Siperiasta Alaskaan ja Pohjois-Kanadaan. Norjan, Ruotsin ja Suomen pohjoisosissa on tästä alueesta oleva erillinen esiintymä. Lisäksi lajia tavataan Grönlannissa ja Huippuvuorilla. Suomessa lapinlinnunsilmää kasvaa Keski- ja Pohjois-Lapissa, paikoitellen runsaanakin. Lajista on lisäksi vastikään löydetty yksittäinen esiintymä kaukana lajin varsinaisesta esiintymisalueesta Etelä-Karjalasta Venäjän rajan tuntumasta.
Elinympäristö

Lapinlinnunsilmää esiintyy pohjoisen kosteilla kasvupaikoilla, kuten puronvarsien ja lähteikköjen märissä sammalikoissa. Joskus sitä tavataan myös ojissa.
Aiheesta muualla

Kasviatlas 2020: Lapinlinnunsilmän (Chrysosplenium tetrandrum) levinneisyys Suomessa.
Pinkka – Lajintuntemuksen oppimisympäristö: Lapinlinnunsilmä (Chrysosplenium tetrandrum)
United States Department of Agriculture (USDA): Chrysosplenium tetrandrum (englanniksi)
Lasse Saxelin

| Lasse Saxelin> Henkilötiedot |
| --- | --- |
Syntynyt: 28. maaliskuuta 1922 Helsinki
Kuollut: 10. lokakuuta 2000 (78 vuotta) Helsinki
Ammatti:  kuvauspaikkajärjestäjä, näyttelijä
Näyttelijä
Merkittävät roolit:  järjestänä Pekka ja Pätkä -elokuvissa
Aiheesta muualla
IMDb 
Elonet
Lars-Olof "Lasse" Saxelin (28. maaliskuuta 1922 Helsinki – 10. lokakuuta 2000 Helsinki) oli suomalainen näyttelijä ja järjestäjä. Hän toimi järjestäjänä Oy Suomen Filmiteollisuuden 1952–59 tuottamissa elokuvissa. Erityisesti hänestä tuli ohjaaja Armand Lohikosken luottojärjestäjä - Saxelinin järjestämästä 18 elokuvasta oli Lohikosken ohjaamia kaksitoista. Hänet tunnettiin parhaiten järjestäjänä Pekka ja Pätkä -elokuvissa. Hänellä oli myös useita pieniä sivuosa- ja avustajatehtäviä vuosina 1950–62 ainakin 16 elokuvassa. Saxelin toimi päivääjänä Armand Lohikosken 1959 perustamassa, 1960-luvun puoliväliin toimineessa Star Films -elokuvatoimistossa. Saxelin oli myös mukana lyhytpiirretyissä. Saxelin on haudattu Malmin hautausmaalle.
Saxelinin elokuvaura > Järjestänä

Lännen lokarin veli (1952)
Komppanian neropatit (1952)
Muhoksen Mimmi (1952)
Me tulemme taas (1953)
Varsovan laulu (1953)
Se alkoi sateessa (1953)
Pekka Puupää kesälaitumilla (1953)
Pekka ja Pätkä lumimiehen jäljillä (1954)
Hei, rillumarei! (1954)
Minä soitan sinulle illalla (1954)
Pekka ja Pätkä puistotäteinä (1955)
Kiinni on ja pysyy eli Pekan ja Pätkän uusia seikkailuja (1955)
Risti ja liekki (1957)
Pekka ja Pätkä ketjukolarissa (1957)
Pekka ja Pätkä salapoliiseina (1957)
Kahden ladun poikki (1958)
Murheenkryynin poika (1958)
Kohtalo tekee siirron (1959)
Saxelinin elokuvaura > Näyttelijänä

Muhoksen Mimmi (1952) – romanimies autossa
Lännen lokarin veli (1952) – laivamatkustaja
Tervetuloa aamukahville eli Tottako toinen puoli (1952) – radioteknikko
Varsovan laulu (1953) – merivartija / poliisi
Pekka Puupää (1953) – konstaapeli
Minä soitan sinulle illalla (1954) – tehtaan työläisiä
Pekka ja Pätkä lumimiehen jäljillä (1954) – ohikulkija / turisti
Kaksi vanhaa tukkijätkää (1954) – vapaaherra von Silvercrona
Kiinni on ja pysyy eli Pekan ja Pätkän uusia seikkailuja (1955) – mies kadulla / mies studiolla
Risti ja liekki (1957) – tuomioistuimen jäsen
Pekka ja Pätkä ketjukolarissa (1957) – Mikko Niskanen / ihmissyöjä / Pallosalama
Pekka ja Pätkä salapoliiseina (1957) – stuertti Lasse
Vatsa sisään, rinta ulos! (1959) – paarinkantajasotilas
Kohtalo tekee siirron (1959) – etsivä
Taape tähtenä (1962) – näyttelijä, mies salissa ravintolakohtauksessa
Aiheesta muualla

Lasse Saxelin Internet Movie Databasessa. (englanniksi)
Lasse Saxelin Elonetissä.
Bimediaani

Bimediaanit (siniset) voivat leikata toisensa kohtisuoraan, jos lävistäjät (punaiset) ovat yhtä pitkät. Vihreä nelikulmio on Varignonin suunnikas.
Bimediaani (engl. bimedian) on geometriassa jana, joka yhdistää nelikulmion tai tetraedrin vastakkaisten sivujen keskipisteet toisiinsa. Sen lähin vastine kolmiossa on mediaani eli keskijana, joka yhdistää sivun keskipisteen kolmion kärkeen. Suomalaisessa geometriassa bimediaania käsitellään harvoin eikä sille ole vielä suomalaista nimitystä.
Nelikulmio > Bimediaanit puolittavat toisensa

Pierre Varignon on todistanut, että bimediaanit puolittavat aina toisensa. Kun bimediaanien päätepisteiden kautta piirretään nelikulmio, ovat bimediaanit sen lävistäjiä. Koska vain suunnikkaalla on lävistäjiään puolittava ominaisuus, on nelikulmio aina suunnikas. Nelikulmiota kutsutaankin Varignonin suunnikkaaksi.
Nelikulmio > Bimediaanien leikkauspiste ja Newtonin suora

Bimediaanien leikkauspisteen kautta kulkee myös kolmas jana, joka piirretään yhdistämällä nelikulmion lävistäjien keskipisteet toisiinsa. Myös tämä jana puolittuu leikkauspisteessä. Viimeksi mainittua janaa kutsutaan myös nelikulmion kolmanneksi bimediaaniksi ja sen kautta kulkee Newtonin suora.
Nelikulmio > Bimediaanien ja lävistäjien duaaliominaisuus

Seuraavilla neljällä janalla on duaalinen ominaisuus:
Bimediaanit ovat yhtä pitkät, jos ja vain jos, lävistäjät ovat kohtisuorat.
Bimediaanit ovat kohtisuorat, jos ja vain jos,  lävistäjät ovat yhtä pitkät.